|  |  |
| --- | --- |
| **Description: EU flag-Crea EU EN** |  |

**OBJAVA ZA MEDIJE**

**Embargoed 7 May 2020, 12:00 CET**

**Hvarski Arsenal među nagrađenima**

**Nagrade europske baštine / Europa Nostra Nagrade 2020**

Bruxelles / Haag, 7. svibnja 2020.

Ususret proslavi Dana Europe 9. Svibnja, Europska komisija i Europa Nostra ponosno objavjuju ovogodišnje pobjednike **Nagrade europske baštine / Europa Nostra nagrade.** Najprestižnije europsko priznanje u području, baštine dodijeljeno je 21 projektu iz 15 zemalja (za punu listu vidi dolje). **Među ovogodišnjim pobjednicima u kategoriji konzervacija je i Hvarski Arsenal.**

Ljubitelji baštine i podržavatelji iz cijele Europe i ostatka svijeta sada mogu glasati i [online](http://vote.europanostra.org/) za **Public Choice Award / Nagradu publike** i tako pružiti potporu vlastitoj ili drugoj europskoj zemlji. U vremenima izolacije i društvenog distanciranja, Europska Komisija i Europa Nostra nastoje potaknuti širok broj ljudi u otkrivanju nagrađenih dostignuća, te glasovanju za njima omiljena 3 projekta. Pobjednik **Public Choice Award / Nagrada publike bit će proglašen nakon ljeta. Pobjednici glavnih nagrada (Grand Prix), s pripadajućim novčanim nagradoma od 10.000 Eura, biti će proglašeni istom prigodom.**

„COVID-19 kriza jasno je odredila koliko su kultura i kulturna baština potrebni ljudima i zajednicama diljem Europe. U trenutku kada stotine milijuna Europljana ostaju fizički razdvojene, naša kulturna baština nastavlja, više nego ikad, okupljati ljude. Ovogodišnji dobitnici nagrada Nagrade europske baštine / Europa Nostra Awards nadahnjuju i snažni su primjeri koji uistinu doprinose bliskijoj, ujedinjenijoj i otpornijoj Europi “, poručila je **Mariya Gabriel**, povjerenica Europske Komisije za inovacije, istraživanja, kulturu, obrazovanje i mlade.

„U ovim izazovnim vremenima, naši dobitnici nagrada sa svojim uspješnim pričama o tome kako se nevolja može prevladati stručnošću, predanošću i timskim radom pravi su glasnici nade. Ovi uzorni, nagrađeni projekti pokazuju da je kulturna baština vitalna za naš mentalni i fizički oporavak od traume koju uzrokuje pandemija. Naša zajednička baština i njeni skrbnici mogu doprinijeti na mnogo načina: od stvaranja dostupnog kulturnog sadržaja kreativnim digitalnim rješenjima do poduzimanja konkretnih radova na obnovi i rehabilitaciji kao činu društvenog i ekonomskog preporoda naših gradova i sela ", izjavio je **Hermann Parzinger**, izvršni predsjednik Europe Nostre.

Nagrade Europske baštine / Europa Nostra Awards pokrenula je Europska komisija 2002. godine, a od tada ih vodi Europa Nostra - europski glas civilnog društva za očuvanje kulturne baštine. Nagradni program ima potporu programa Kreativna Europa Europske Unije.

Dobitnike nagrada izabrali su neovisni [žiriji](http://www.europeanheritageawards.eu/jury/) sastavljeni od stručnjaka za baštinu iz cijele Europe, nakon detaljne procjene kandidatura koje su podnijele organizacije i pojedinci iz 30 europskih država. Ocjenjivački sud odlučio je dodijeliti i tri nagrade Europa Nostra za zapažena dostignuća iz europskih zemalja koje nisu sudjelovale u programu EU Kreativa Europa, a to su Švicarska i Turska.

U 2020. godini bit će dodijeljene i dvije nove posebne nagrade ILUCIDARE pristiglim prijavama na Europske nagrade za baštinu / Europa Nostra Awards. ILUCIDARE specijalne nagrade bit će objavljene 28. svibnja. ILUCIDARE je projekt koji financira program Horizon 2020, s ciljem uspostave međunarodne mreže koja promiče baštinu kao izvor inovacija i međunarodnih odnosa.

|  |  |
| --- | --- |
| **KONTAKTI:**  **Europa Nostra**  Audrey Hogan, Programmes Officer [ah@europanostra.org](mailto:ah@europanostra.org),  T. +31 70 302 40 52; M. +31 63 1 17 84 55  Joana Pinheiro, Communications Coordinator  M. +31 6 34 36 59 85  **Europska komisija**  Susanne Conze, susanne.conze@ec.europa.eu  +32 2 2980236  **Arsenal, Hvar**  Nino Pijanović, procelnik@hvar.hr | **AKO ŽELITE DOZNATI VIŠE:**  **O pobjedničkim projektima:**  [Informacije i komentari žirija](http://www.europeanheritageawards.eu/winner_year/2020/),  [Fotografije](https://www.flickr.com/photos/europanostra/albums/72157713873408618) i [Video](https://www.youtube.com/user/EuropaNostraChannel) (u visokoj rezoluciji)  [Objava za medije na drugim jezicima](https://www.europanostra.org/europes-top-heritage-awards-honour-21-exemplary-achievements-from-15-countries/)  [Kreativna Europa](http://ec.europa.eu/programmes/creative-europe/index_en.htm)  [Europska povjerenica](https://ec.europa.eu/commission/commissioners/2019-2024/gabriel_en) Gabriel    [www.hvar.hr](http://www.hvar.hr) |

**Nagrađeni 2020**

**Kategorija Zaštita baštine**

[Rubens' Garden Screen and Garden Pavilion, Antwerp, BELGIJA](http://www.europeanheritageawards.eu/winners/rubens-garden-screen-garden-pavilion/)

[Hvar's Arsenal, HRVATSKA](http://www.europeanheritageawards.eu/winners/hvars-arsenal/)

[Epitaphs of the University Church of Leipzig, NJEMAČKA](http://www.europeanheritageawards.eu/winners/epitaphs-university-church-leipzig/)

[The Museum of Fine Arts, Budimpešta, MAĐARSKA](http://www.europeanheritageawards.eu/winners/museum-fine-arts/)

[Basilica of Santa Maria di Collemaggio, L’Aquila, ITALIJA](http://www.europeanheritageawards.eu/winners/basilica-santa-maria-di-collemaggio/)

[LocHal, Tilburg, NIZOZEMSKA](http://www.europeanheritageawards.eu/winners/lochal/)

[Subterranean Caves and Wineries of El Cotarro, province of Burgos, ŠPANJOLSKA](http://www.europeanheritageawards.eu/winners/subterranean-caves-wineries-el-cotarro/)

[The Iron Bridge, Shropshire, UJEDINJENO](http://www.europeanheritageawards.eu/winners/the-iron-bridge/) KRALJEVSTVO

**Kategorija Istraživanje**

​[Tramontana Network III, FRANCUSKA/ITALIJA/POLJSKA/PORTUGAL/ŠPANJOLSKA](http://www.europeanheritageawards.eu/winners/tramontana-network-iii-france-italy-poland-portugal-spain/)

[Turin Papyrus Online Platform (TPOP), ITALIJA](http://www.europeanheritageawards.eu/winners/turin-papyrus-online-platform-tpop/)

[Scanning for Syria, NIZOZEMSKA](http://www.europeanheritageawards.eu/winners/scanning-for-syria/)

**Kategorija Predana služba**

[Mr. Don Duco, NIZOZEMSKA](http://www.europeanheritageawards.eu/winners/mr-don-duco/)

**Kategorija Edukacija, usavršavanje i podizanje svijesti**

[Cross-border Collaboration for European Classical Music, ČEŠKA](http://www.europeanheritageawards.eu/winners/cross-border-collaboration-european-classical-music/)

[Arolsen Archives Online, NJEMAČKA](http://www.europeanheritageawards.eu/winners/arolsen-archives-online/)

[The Secret Life of a Palace, Gödöllő, MAĐARSKA](http://www.europeanheritageawards.eu/winners/secret-life-palace/)

[Uccu Roma Informal Educational Foundation, MAĐARSKA](http://www.europeanheritageawards.eu/winners/uccu-roma-informal-educational-foundation/)

[Auschwitz. Not long ago. Not far away, POLJSKA/ŠPANJOLSKA](http://www.europeanheritageawards.eu/winners/auschwitz-not-long-ago-not-far-away/)

[The Ambulance for Monuments, R](http://www.europeanheritageawards.eu/winners/the-ambulance-for-monuments/)UMUNJSKA

**Nagrada Europa Nostra** također će biti dodijeljena dvama značajnim dostignućima u baštini iz europskih zemalja koje ne sudjeluju u programu EU Kreativna Europa.

**Kategorija Zaštita baštine**

[Manor Farm of Bois de Chênes, ŠVICARSKA](http://www.europeanheritageawards.eu/winners/manor-farm-bois-de-chenes/)

**Kategorija Predana služba**

[Société de Lecture, Ženeva, ŠVICARSKA](http://www.europeanheritageawards.eu/winners/societe-de-lecture/)

**Kategorija Edukacija, usavršavanje i podizanje svijesti**

[SARAT - Safeguarding Archaeological Assets of Turkey, TURSKA](http://www.europeanheritageawards.eu/winners/sarat-safeguarding-archaeological-assets-turkey/)

**Hvarski Arsenal, HRVATSKA**

Zgrada Arsenala, smještena u centru grada Hvara, najvažnije luke otoka, pažljivo je obnovljena i uspješno pretvorena u živo kulturno središte za posjetitelje i lokalnu zajednicu. **Ministarstvo kulture Republike Hrvatske i Ministarstvo regionalnog razvoja i fondova Europske unije** bili su partneri Gradu Hvaru u 30-godišnjem projektu obnove Hvarskog Arsenala. Projekt su financirali Grad Hvar, Ministarstvo kulture, **Ministarstvo regionalnog razvoja i fondova Europske unije I Splitsko-dalmatinska županija,** uz dodatna sredstva civilnih udruga i **Europskog fonda za regionalni razvoj.**

Gradnja srednjovjekovnog Arsenala započela je u 13. stoljeću. Arheološki nalazi upućuju da se on koristio kao arsenal već od 3. - 4. stoljeća nove ere. Tek početkom 17. stoljeća zgrada je poprimila svoj današnji izgled, obuhvaćajući prostor za izradu, popravke i čuvanje brodica u prizemlju zgrade te kazalištem i spremištem koje je danas preuređeno u galeriju i povijesnu, tzv. kapetansku sobu, na prvom katu.

Izuzetno zahtjevan projekt revitalizacije Arsenala uključivao je tehničku dokumentaciju, istraživačke radove i konzervatorski elaborat (1989.-2005.); rekonstrukciju nosive konstrukcije (2005.-2009.); arheološka iskapanja (1994-1996. i 2014-2015.); fazu rekonstrukcije i obnove (2014.-2018.); i završne radove u unutrašnjosti zgrade, uključujući opremanje kazališta, galerije i kapetanske sobe (2018.-2019.).

Prostor u prizemlju zadržao je svoj izvorni oblik s prezentiranim kamenim zidovima i lukovima, dok suvremena višenamjenska oprema pruža građanima prostor održavanja širokog spektra kulturnih i društvenih događanja. Izvorne venecijanske drvene grede i danas se nalaze na stropu galerije na prvom katu, dok su druge originalne značajke zgrade, ponajviše freske i kazališne lože, sačuvane i restaurirane u njihovom izvornom izgledu.

Potrebne inovacije bitne za namjenu zgrade suvremeno su dizajnirane, time naglašavajući izvorni karakter zgrade. Ovi novi elementi ukomponirani u povijesne slojeve zgrade, uspješno su doveli do dramatičnog spoja starog i novog.

Žiri je primijetio da je „*ovaj vrijedni projekt revitalizacije prilagodio vrlo značajnu zgradu modernim potrebama zajednice i dodao novu kulturnu dimenziju turizmu ovog područja. On predstavlja dugoročno nastojanje da se osigura očuvanje Arsenala kao mjesta visoke kulturne baštine. Stratifikacija zgrade iz 16. stoljeća i kasnijeg kazališta iz 18. stoljeća pravilno je prepoznata u konzervatorskim radovima. Ovakvi lokaliteti su dokaz duge povijesti međunarodne trgovine u Europi, a značajan je njihov smještaj u luci, gdje i danas igraju važnu ulogu kao mjesto povezivanja.”*

O nagradi

**Nagrade europske baštine / Europa Nostra nagrada**

[Europsku nagradu baštine / Europa Nostra nagradu](http://www.europeanheritageawards.eu/winner_year/2019) pokrenula je Europska komisija 2002. godine i od tada je vodi Europa Nostra. Promoviraju i promiču najbolje primjere očuvanja baštine, istraživanje, upravljanje, volontiranje, obrazovanje i komunikaciju. Na taj način doprinose jačem javnom priznavanju kulturne baštine kao strateškog resursa za europsko gospodarstvo i društvo. Nagrade se financiraju iz EU programa **Kreativna Europa**.

Europska nagrada baštine / Europa Nostra nagrade ističu najbolje prakse, potiču prekograničnu razmjenu znanja i povezuju različite zainteresirane strane na šira umrežavanja. Nagrade donose velike dobitke pobjednicima, kao što su veća (inter)nacionalna vidljivost, dodatno financiranje i povećani broj posjetitelja. Osim toga, nagrade potiču bolje razumijevanje naše zajedničke baštine u široj javnosti. Nagrade su stoga ključni alat za promicanje višestruke vrijednosti europske kulturne i prirodne baštine.

U proteklih 18 godina, organizacije i pojedinci iz **39 zemalja** podnijeli su ukupno **3.150 prijave** za Nagrade. Što se tiče broja prijava po **zemljama, Španjolska** je prva na ljestvici, s 542 projekata, slijedi **Italija**, sa 318 prijava, i **Ujedinjeno Kraljevstvo**, s 308 prijava. U **kategorijama**, Konzervacija, očuvanje i zaštita baštine je imala najviše podnesaka (1,794), zatim slijedi Edukacija, usavršavanje i podizanje svijesti (601), Istraživanje (395) i, konačno, Predana služba baštini (360).

Od 2002. godine nezavisni stručni žiri nagradio je **533 projekata** iz **34 zemlje**. U skladu s brojem prijava, Španjolska je na vrhu popisa s 70 primljenih nagrada, Velika Britanija na drugom mjestu (62 nagrada) dok je Italija na trećem mjestu (47 nagrada). Što se tiče **kategorija,** u kategorijiKonzervacija, očuvanje i zaštita baštine najviše je dobitnika (300) nakon čega slijedi Edukacija, usavršavanje i podizanje svijesti (89), Predana služba baštini (78) i, na kraju, Istraživanje (66).

Ukupno je dodijeljeno **123 Grand Prix nagrada** u iznosu od 10,000 € za istaknute inicijative za baštinu, odabrane među nagrađivanim projektima.

**Europa Nostra**

[Europa Nostra](http://www.europanostra.org/european-heritage-congress/) je europski glas civilnog društva posvećenom očuvanju i promidžbi kulturne i prirodne baštine. Ta paneuropska federacija nevladinih udruga koje se bave baštinom koju podržava i široka mreža javnih tijela, privatnih tvrtki i pojedinaca pokriva više od 40 zemalja u Europi. Osnovana 1963. godine, danas je prepoznata kao najreprezentativnija mreža baštine u Europi.

Europa Nostra kampanje za spašavanje ugroženih europskih spomenika, lokaliteta i krajolika, posebno kroz [program 7 najugroženijih](http://7mostendangered.eu/) potiču izvrsnost kroz Europsku nagradu baštine / Europa Nostra nagrade. Također pridonose formuliranju i provedbi europskih strategija i politika vezanih uz baštinu, kroz strukturirani dijalog s europskim institucijama i koordinaciju [Europskog saveza za baštinu 3.3](http://europeanheritagealliance.eu/). Europa Nostra je bila jedna od inicijatora i važan partner iz civilnog društva u programu [Europska godina kulturne baštine](https://www.europanostra.org/our-work/policy/european-year-cultural-heritage/) 2018

**Kreativna Europa**

[Kreativna Europa](http://ec.europa.eu/programmes/creative-europe/index_en.htm) je program EU-a koji podržava kulturne i kreativne sektore, omogućujući im da povećaju svoj doprinos zapošljavanju i rastu. S proračunom od 1,46 milijardi eura za razdoblje od 2014. do 2020. podržava organizacije u području baštine, izvedbenih umjetnosti, likovnih umjetnosti, interdisciplinarne umjetnosti, izdavaštva, filmova, televizije, glazbe i video igara, kao i desetaka tisuća umjetnika, kulturnih i audiovizualnih profesionalaca. Financiranje im omogućuje da djeluju u cijeloj Europi, da dopru do nove publike i razviju vještine potrebne u digitalnom dobu.